Grete Knudsen

Grete Knudsen (1940–2023) var en norsk politiker (Ap). Hun var innvalgt på Stortinget fra Hordaland 1981–2001. Hun var sentral i forhandlingene om medlemskap i EU i 1994.

Liv og virke
Bakgrunn
Grete Knudsen var datter av oppsynsmann Alf Smith-Hansen (1890–1965) og Bergliot Askvik Monsen (1898–1961), og vokste opp i Bergen i et hjem med solid forankring i arbeiderbevegelsen.

Politikken
Hun gikk i rikspolitikken for å være en representant for Arbeiderpartiets radikale fløy. Hun var statssekretær i Kirke- og undervisningsdepartementet fra 17. oktober 1979 til 14. oktober 1981.

Regjeringsmedlem: Fra  4. september 1992 til 24. januar 1994 var hun sosialminister i Gro Harlem Brundtlands 3. regjering, og fra 24. januar 1994 til 25. oktober 1996 i handelsminister samme regjering.Fra 25. oktober 1996 til 17. oktober 1997 var hun næringsminister i Thorbjørn Jaglands regjering, og fra 17. mars 2000 til 19. oktober 2001 næringsminister i Jens Stoltenbergs første regjering.

Hun var den norske regjerings leder av forhandlingene om medlemskap i EU i 1994.Som politiker bidro hun sterkt til å bedre de funksjonshemmedes tilbud i samfunnet. Hun hadde også stor innflytelse på tilrettelegging av forholdene for norsk deltakelse i en stadig mer globalisert økonomi.

Stortinget: ''' Hun var i alle stortingsperioder fra 1981 til 2001 innvalgt til stortingspolitiker, var i periden 1997–2000 leder av Kirke-, utdannings- og forskningskomitéen og medlem av Den utvidede utenrikskomitéen; 1990–1992 medlem av Kirke- og undervisningskomitéen; 1989–1990 medlem av Energi- og industrikomitéen; 1986–1989 nestleder av Forbruker- og administrasjonskomitéen; 1985–1986 medlem av Kommunal- og miljøvernkomitéen; og 1981–1985 medlem av Sosialkomitéen.

Etter at hun forlot Stortinget 2001, begynte Grete Knudsen som selvstendig næringsdrivende og ble partner i GBM Partners AS, et firma som skal hjelpe bedrifter med å utvikle forretningsideer.

 Selvbiografi 
 Basketak – mine år med Brundtland, Jagland og Stoltenberg'', Oslo: Kagge forlag, august 2013, .

 Referanser 

 Eksterne lenker 



Kategori:Norske næringsministre
Kategori:Norske handelsministre
Kategori:Norske sosialministre
Kategori:Norske helseministre
Kategori:Ap-statsråder
Kategori:Statsråder i Regjeringen Brundtland III
Kategori:Statsråder i Regjeringen Jagland
Kategori:Statsråder i Regjeringen Stoltenberg I
Kategori:Stortingsrepresentanter fra Ap
Kategori:Stortingsrepresentanter for Hordaland
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Stortingsrepresentanter 1997–2001
Kategori:Statssekretærer fra Ap
Kategori:Personer fra Bergen kommune